text: Nadal al Centre Cultural
  Un Nadal alegre i divertit és, sobretot, familiar. Per això organitzam els tallers familiars i les activitats musicals en el Centre de Cultura SA NOSTRA de Palma, al carrer Concepció. Totes les activitats son gratuïtes. Aquestes activitats es realitzaran els dies de vacances, entre el 27 i el 28 de desembre.
  Taller de decoració i manualitats "A taula!"
  "La vendedora de Fósoforos" Maria Bimbolles
  El públic al qual van dirigits són famílies amb fills/es a partir de 3 anys, tot formant grups heterogenis d'adults (pares, mares, padrins, padrines...) i nins/es.
  Les inscripcions a les activitats es poden fer telefonant al Centre de Cultura: 971 595980.
  Els matins 10.30h a 13.30h i horabaixes de 17.00h a 20.00h.
  Els dies de nadal són moments per estar amb la família i els amics i molts d'aquests moments passen al voltant de la taula. Amb aquests dos tallers, realitzarem propostes per decorar la taula de cap d'any.
  Utilitzarem materials naturals i càlids a més d'elements reutilitzats per tal de fer propostes el més sostenibles possible.
  La idea és tenir tres propostes simultànies a l'abast dels participants i que triin quina volen realitzar durant les dues hores que duren els tallers. D'aquesta manera afavorirem que si s'han apuntat els dos dies puguin fer activitats diferents o si venen només un dia puguin fer una de les propostes i les altres els hi serveixin com a idees.
  Un taller per a tota la família. Indicat per nins i nines de 6 a 12 anys o més petits acompanyats d'un adult.
  Màxim 15 nins/nines.
  Dijous 27 i divendres 28 de desembre de 10'30-12'30h.
  Arribats d'un dels seus viatges, els Bards es presenten al públic i els expliquen el seu ofici. A continuació conten un conte llarg i complet, sempre acompanyats de la música i sons dels intruments. Entre diàlegs (amb el públic i entre ells) i cançons, amplien el repertori narratiu amb microcontes o anècdotes. Si s'escau conten un o dos contes més abans de retornar a la seva vida plena de viatges imaginaris pel món dels contes.
  D'aquesta manera, amb alegria, naturalitat i honestedat, van creant un ambient ple d'imatges, emocions i coneixements. El nombre de contes i cançons, així com les respectives durades i la durada total de l'espectacle, són adequades i adoptades a cada situació (segons la previsió o el tipus d'esdeveniment).